Abrahams sê vandag of Zuma vervolg word | Maroela Media
Luvuyo Mfaku, woordvoerder van die Nasionale Vervolgingsgesag (NVG), het gesê adv. Shaun Abrahams, die nasionale direkteur van openbare vervolging, sal die besluit om 15:30 tydens 'n mediakonferensie by die NVG se hoofkantoor in Silverton aankondig.
Die NVG het verlede maand gesê Abrahams het 'n besluit geneem of Zuma wel sy dag in die hof sal hê.
Die vervolgingsgesag het egter gesê die besluit sal eers later bekend gemaak word aangesien dié liggaam en die Raad vir die Bevordering van die Suid-Afrikaanse Grondwet (Casac) 'n ooreenkoms aangegaan het. Volgens die ooreenkoms sal Abrahams vir Casac 'n kennistydperk van twee weke gee voordat hy sy aankondiging maak.
Mfaku het destyds gesê Casac is reeds in kennis gestel dat Abrahams 'n besluit oor Zuma se vervolging geneem het om die ooreenkoms tussen die liggame te eerbiedig. Hy het gesê die tweeweke-kennistydperk verval op 15 Maart.
Die aanklagte teen Zuma hou verband met 'n multi-miljoenrandse wapenooreenkoms.
Ag dis weer n vertragingstaktiek soos altyd.
Laat ek raai. Die besluit word eers vandag gedoen om Zuma kans te gee om soos die Guptas landyit te vlug. Net nog n vertragingstegniek.
Ek wed julle die uitslag is negatief. Zuma en neef shabier speel nou saam gholf en lag die REGERING uit.
Waarvoor die ooreenkoms met Casac?
Kan ons dan sommer n update kry oor waar STORTKOP homself bevind en of hy nog op ons kos ry en bly en eet en party en vat en vergryp?